b'\n_START_ARTICLE_\nFredensborg\n_START_SECTION_\nSlotsbyen\n_START_PARAGRAPH_\nFredensborg bestod i midten af 1800-tallet for en stor del af landsteder og boliger for pensionister og andre folk, der have trukket sig tilbage, men havde ogs\xc3\xa5 en del embedsm\xc3\xa6nd, handlende og h\xc3\xa5ndv\xc3\xa6rkere, var tingsted for Kronborg \xc3\xb8stre Birk og Helleb\xc3\xa6k Birk og bolig for birkedommeren, havde postekspedition, 2 g\xc3\xa6stgiverier og var valgsted. I 1857 blev opf\xc3\xb8rt ting- og arresthus med kontorer for birkedommeren og arrester for 21 arrestanter, kommuneskole, realskole, betalingsskoler, Dronning Louises B\xc3\xb8rneasyl (oprettet 1865), en 1866 opf\xc3\xb8rt fattig- og fors\xc3\xb8rgelsesanstalt (maksimal bel\xc3\xa6gning 108), der da blev sl\xc3\xa5et sammen med det Winterfeldt-Vossiske Hospital, apotek, missionshus (opf\xc3\xb8rt 1893), Hegels Rekreationshjem (oprettet 1891), var valgsted for Frederiksborg Amts 2. Folketingskreds, havde postkontor (med 1 postmester og 1 ekspedient), telegraf- og telefonstation, 2 hoteller og en station p\xc3\xa5 Nordbanen (anlagt i 1864). Byen havde ingen egen kirke, men benyttede slotskirken._NEWLINE_Fredensborg havde i 1801 443 indbyggere, i 1840 618 indbyggere, i 1860 758 indbyggere, i 1870 776 indbyggere, i 1880 795 indbyggere.\n_START_SECTION_\nByudviklingsplan\n_START_PARAGRAPH_\nUdviklingen bevirkede, at der i begyndelsen af 1960-erne nedsatte et byudviklingsudvalg for Helsing\xc3\xb8r-egnen, som ogs\xc3\xa5 omfattede Asminder\xc3\xb8d-Gr\xc3\xb8nholt Kommune. Mens Helsing\xc3\xb8r k\xc3\xb8bstad, Tik\xc3\xb8b Kommune og Humleb\xc3\xa6k-omr\xc3\xa5det blev behandlet for sig, blev Asminder\xc3\xb8d og Fredensborg behandlet som et s\xc3\xa6rskilt byudviklingsomr\xc3\xa5de med en egen byudviklingsplan. Denne anviste Fredensborgs og Asminder\xc3\xb8ds fuldst\xc3\xa6ndige sammenbygning og udvikling som et samlet byomr\xc3\xa5de._NEWLINE_I 1963 opf\xc3\xb8rtes Fredensborghusene efter et samlet projekt, tegnet af J\xc3\xb8rn Utzon.'